Mané sentral da The Gunners ble senket | Arkiv
Mané sentral da The...
GOD KAMP Sadio Mané satte kontant inn Liverpools andre mål i 3-1 seieren over Arsenal.
Spillervurdering:Mané sentral da The Gunners ble senket
Det var mer krutt i skoene til Sadio Mané enn kanonene til The Gunners i kveld. Senegaleseren var sentral da Liverpool vant 3-1 på Anfield, og Liverpool.no kåret ham til Liverpools beste.
4. mar 2017 kl 20.59 Einar Kvande
Lite å gjøre i 1. omgang, men kommer umiddelbart i aksjon i 2. omgang. Først med en viktig utboksing, deretter med en meget god redning på en Giroud-heading like etter. Klarer ikke å blokkere scoringen til Welbeck, selv om Arsenal-spissen kommer meget skrått på mål.
Solid defensivt, men offensivt gjør han mange rare valg, og kvaliteten på innleggene var så som så og skuddforsøket etter 65 minutter var meget svakt. Nær ved å rote det til etter 72 minutter, i en situasjon der han egentlig har god tid.
Meget godt i duellene, både i lufta og langs bakken. Får en stor sjanse til å gjøre et mål et kvarter før slutt, men får ikke nok kraft bak avslutningen fra kloss hold etter en corner.
Estlenderen kommer inn på laget, og gjør en strålende kamp. Tapte et par dueller med Giroud, men totalt sett var han meget solid i midtforsvaret.
Kriger gjennom hele kampen, og forsøker å bidra offensivt. Sliter litt med tempoet i enkelte situasjoner.
Spiller en av sine beste kamper i helrødt, hvor han virkelig tar ansvar på midten. Blir litt for sen i enkelte situasjoner, og tar et gult kort for laget når han feller Sanchez i fullt firsprang.
Dette var et langt steg i riktig retning for nederlenderen etter forestillingen i Leicester. Kriget gjennom hele kampen, og var også en god ballfordeler. En flott scoring.
Duracellkaninen var involvert i mye i denne kampen, blant annet forspillet til både det første og det tredje målet. Veldig sikker i pasningsspillet.
Markerer seg både med målgivende innlegg og en herlig scoring. Spiller på hele sitt register, og gjør Arsenal-forsvarerne svimle gjennom hele kampen. Liverpools beste.
Var involvert i forspillet til 1-0, og har et bra skudd som Cech slår til corner etter 29 minutter. Var utrolig nær scoring etter et herlig ballmottak i feltet like før pause. Er fortsatt ikke tilbake på sitt sedvanlige nivå, og blir byttet ut ti minutter før slutt.
Iskald på 1-0, og har en flott frispilling av Mane på 2-0. Viser nydelig teknikk i feltet fem minutter etter pause. Har et par meget farlige ballmist som skaper overganger for gjestene, og fusker også litt i returløpene mot slutten.
Header i stanga med en av sine første ballberøringer, og har et flott innlegg til 3-1. Et godt innhopp.